23/07/2019 | Administración LocalMunicipal
Muros
Anuncio de aprobación definitiva das bases reguladoras que rexerán a concesión en réxime de concorrencia competitiva de subvencións dirixidas a entidades para a realización de actividades culturais do Concello de Muros

ANUNCIO Anuncio de aprobación definitiva das bases reguladoras que rexerán a concesión en réxime de concorrencia competitiva de subvencións dirixidas a entidades para a realización de actividades culturais do Concello de Muros O Pleno da corporación, en sesión ordinaria celebrada o 25 de abril de 2019, acordou aprobar inicialmente as bases reguladoras que rexerán a concesión en réxime de concorrencia competitiva de subvencións dirixidas a entidades para a realización de actividades culturais do concello de Muros (publicación de aprobación inicial no BOP da Coruña n.º 88, do 10 de maio de 2019) Durante o período de exposición pública non se presentaron alegacións polo que a aprobación provisional se eleva a definitiva A vista do anterior, procede, de acordo co disposto na lexislación vixente, publicar o texto íntegro das Bases a efectos da súa entrada en vigor a partir do día seguinte desta publicación, ANEXO Bases reguladoras da convocatoria das subvencións en réxime de concorrencia competitiva dirixidas a entidades para a realización de actividades culturais no Concello de Muros Artigo 1.–Finalidade e obxecto. É obxecto destas bases reguladoras fixar o réxime de concesión de subvencións para a realización de programas ou actividades culturais concretas polas entidades sen ánimo de lucro que sexan solicitadas ao Concello de Muros, conforme o procedemento que a continuación se establece. En concreto as actividades obxecto de subvencións serán as seguintes: Programas e actividades culturais concretas, en particular aquelas destinadas á promoción e cooperación cultural e á difusión e animación sociocultural que contribúan ao espallamento da cultura galega; gastos de persoal para a dirección e coordinación e desenvolvemento das actividades. Non serán obxecto de financiamento os seguintes gastos: festas gastronómicas, locais e patronais, agás as actividades e programas a elas asociados que respondan ao previsto nestas bases, nin gastos de comida ou bebida. Tendo en conta todo isto, a área de Cultura convoca axudas económicas para a participación en programas culturais ou desenvolvemento destes con cargo aos orzamentos municipais do Concello de Muros para a anualidade que corresponda. Artigo 2.–Solicitantes. Requisitos dos beneficiarios. Poderán optar aos programas contidos nesta convocatoria as entidades que cumpran os seguintes requisitos:  Estar legalmente constituídas.  Carecer de fins de lucro.  Estar rexistradas no Rexistro de Asociacións de Galicia e ter a súa sede no Concello de Muros.  Desenvolver as súas actividades no ámbito territorial municipal do Concello de Muros.  Non estar incursas en ningún dos supostos de incapacidade ou incompatibilidade para a percepción de axudas ou subvencións públicas.  Estar ao corrente das súas obrigas coa Axencia Tributaria, co Concello, coa Seguridade Social e coas Facendas do Estado e Autonómica.  Non poderán ser beneficiarios/as desta axuda aqueles que se atopen nalgún dos supostos previstos nos puntos 2.º e 3.º do artigo 10 da Lei 9/2007, do 13 de xuño, de subvencións de Galicia. Artigo 3.–Condicións.  As entidades poderán solicitar só un proxecto de actividade.  O Concello de Muros poderá conceder subvencións de ata un máximo de 1.500,00 € por proxecto.  O proxecto deberá contar cun nivel de autofinanciamento da propia entidade de polo menos o 10% do seu importe.  A entidade non deberá ser beneficiaria de ningunha outra axuda económica durante a mesma anualidade do Concello de Muros para a mesma actividade.  Comprometerse a empregar a lingua galega en toda a publicidade, publicacións, Internet, actos públicos ou material que se cree relativo á actividade subvencionada. Artigo 4.–Solicitudes.4.1. Documentación. As solicitudes deberán formularse nos modelos normalizados que se facilitarán no Centro Cultural e Xuvenil de Muros, no Rexistro do concello ou na páxina web www.muros. gal. A persoa que realice a solicitude deberá de estar debidamente acreditado coma representante da entidade solicitante, presentando se non constara no Concello, documentación acreditativa deste extremo. Achegarase tamén a seguinte documentación: 4.1.1. Documentación xeral da entidade:  Fotocopia compulsada da tarxeta do CIF da entidade, agás se xa foi presentada en anos anteriores.  Fotocopia compulsada dos estatutos da entidade, agás se xa foron presentados en anos anteriores.  Fotocopia compulsada da tarxeta do NIF da persoa representante.  Declaración de estar ao corrente das súas obrigas coa Axencia Tributaria, co Concello, coa Seguridade Social e coas Facendas do Estado e Autonómica (anexo II).  Certificación orixinal dos datos bancarios da entidade.  Declaración orixinal da persoa representante de non estar incursa en causas de incompatibilidade ou incapacidade para contratar e percibir subvencións da administración pública, e de aceptación das bases da convocatoria (anexo II).  Compromiso da entidade de facer constar a colaboración do Concello de Muros en toda a información que realice do desenvolvemento das actividades (anexo III).  Acordo da entidade de aprobación da solicitude de subvención.4.1.2. Documentación específica da subvención:  Memoria explicativa da actividade que se vai realizar. A memoria deberá mencionar ás persoas beneficiadas directa ou indirectamente da axuda, o calendario fixado e o compromiso de uso do galego.  Declaración doutras subvencións solicitadas para a mesma finalidade (anexo II).  Memoria explicativa das actividades realizadas pola entidade durante o último ano.  Orzamento estimativo de ingresos e gastos do proxecto para a actividade solicitada. A documentación que se entregue en fotocopia ha de estar compulsada. O defecto, erro ou ausencia na presentación da documentación á que se refire esta base 4 deberá ser corrixido no prazo de 10 días dende a recepción do requirimento. Artigo 5.–Lugar e prazo de presentación de solicitudes.5.1. Presentación ordinaria: As solicitudes presentaranse por calquera das formas establecidas no artigo 16.4 da Lei 39/2015, do 1 de outubro, do procedemento administrativo común das Administracións Públicas.5.2. Prazo de presentación: O prazo de presentación das solicitudes será de un mes a partir da data de publicación da Convocatoria anual referida a estas Bases no BOP da Coruña. Artigo 6.–Criterios de outorgamento da subvención.6.1. Valoración das solicitudes. A selección das peticións e a contía das subvencións determinarase despois da consideración das actividades que se van realizar, valorando as seguintes circunstancias: 6.1.1. Criterios avaliables mediante informe:  Calidade, interese, orixinalidade e carácter innovador do programa ou actividade desde o punto de vista cultural: 20 puntos.  Carácter social e integrador do proxecto: 15 puntos.  Carácter continuado e non ocasional do proxecto: 10 puntos.  As actividades realizadas pola entidade durante o último ano: 15 puntos.  Adecuación das actividades que se van realizar o interese municipal: 15 puntos.6.1.2. Criterios cuantificables mediante fórmulas ou tramos.  Nivel de autofinanciamento derivado da solicitude: 10 puntos.  Número de persoas beneficiadas directa ou indirectamente polas actividades: 15 puntos. Artigo 7.–Contía das subvencións. O Concello de Muros poderá conceder subvencións de ata un máximo de 1.500,00 € por proxecto. A contía de todas as axudas concedidas ao abeiro desta convocatoria será con cargo a aplicación orzamentaria 19/334.48000. Artigo 8.–Resolución dos programas. Procedemento de concesión. A concesión das subvencións realizarase mediante réxime de concorrencia competitiva e será aprobada por unha resolución da Xunta de Goberno Local, despois da proposta motivada da comisión avaliadora correspondente. Conforme ao establecido no artigo 21 da Lei 9/2007, do 13 de xuño, de subvencións de Galicia, crearase unha comisión de valoración que estará composta polos seguintes membros:  Presidenta: alcaldesa do Concello de Muros.  Secretario: secretario/a municipal, que participará con voz pero sen voto.  Vogais: o interventor, ou funcionario do departamento de Asuntos Económicos no que delegue e un/unha técnico da área de Cultura. Desígnase coma Órgano Instrutor, coas funcións previstas nos artigos 24 da Lei Xeral de Subvencións e 21 da Lei de Subvencións de Galicia, a persoa que teña funcións de técnico da área de Cultura do Concello de Muros.8.1. Notificación e publicidade da resolución. A resolución de concesión notificarase expresamente a todas as persoas solicitantes de forma fidedigna nun prazo máximo de tres meses dende a data límite de presentación de solicitudes. As subvencións concedidas publicaranse no taboleiro de anuncios do Concello de Muros e na súa páxina web www.muros. gal. Vencido o prazo máximo sen que sexa notificada a resolución expresa a persoa interesada deberá entenderse desestimada a solicitude por silencio administrativo. Artigo 9.–Xustificación e pagamento.9.1. Prazo de xustificación. O prazo para a xustificación das subvencións finalizará o día 15 de novembro da anualidade correspondente. Se non se presenta a xustificación dentro do prazo, o Concello de Muros, mediante a resolución correspondente, iniciará expediente de declaración de procedencia de perda de dereito de cobro da subvención, con aplicación do procedemento previsto no artigo 89 do RD 887/2006, polo que se aproba o Regulamento da Lei Xeral de Subvencións 38/2003. A resolución final notificaráselle á entidade da que se trate.9.2. Consideracións xerais.  As subvencións aboaranse despois da xustificación dos gastos.  As subvencións aboaranse a medida que vaian sendo xustificadas.  A cantidade que hai que xustificar será: a cantidade outorgada máis a porcentaxe de autofinanciamento marcada pola propia entidade, que será un mínimo do 10% da cantidade outorgada.  O importe das subvencións concedidas non poderá ser en ningún caso de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade que desenvolverá a entidade beneficiaria.  Para o cobro da subvención as entidades deberán estar ao corrente das súas obrigas fiscais co Concello de Muros, situación que determinará de oficio o propio Concello. E estar ao corrente das súas obrigas tributarias e coa Seguridade Social.9.3. Documentación xustificativa. Para o cobro da subvención as entidades deberán presentar unha conta xustificativa simplificada, mediante a achega da documentación que, deseguido, se sinala:  Memoria de actuación xustificativa do cumprimento das condicións impostas na concesión da subvención, con indicación das actuacións realizadas e resultados obtidos (anexo V).  Publicidade (carteis, trípticos…) xerada da actividade na que se fará constar a imaxe corporativa do Concello de Muros así como a súa colaboración.  No caso de non realizar publicidade deberá presentar unha declaración na cal se manifeste que a entidade non realizou ningún tipo de publicidade.  Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto (anexo VI).  Facturas orixinais ou copias debidamente compulsadas, que se han de referir aos gastos presentados na solicitude desta subvención.  Xustificantes bancarios do pagamento das facturas presentadas nos que deberán aparecer o pagador (entidade) e o/a beneficiario/a (empresa titular que emite a factura).  Así mesmo, no caso de concorrencia de subvencións públicas que se atopen xustificadas, poderá achegarse unha certificación da administración outorgante na que se detallen os conceptos subvencionados e os importes xustificados e período ao que se refiren os gastos.  Declaración orixinal de estar ao corrente das obrigas tributarias e coa Seguridade Social (anexo II). Tramitación da xustificación Entenderase que o gasto está realizado coa achega da documentación sinalada na base 9.3 anterior. No caso de que a documentación xustificativa fose incorrecta ou insuficiente, darase un prazo de dez días para a súa emenda. Pasado dito prazo arquivarase a solicitude e non haberá dereito á reclamación. O aboamento da subvención materializarase mediante o ingreso na conta sinalada pola entidade Artigo 10.–Compatibilidade.  A entidade non deberá ser beneficiaria de ningunha outra axuda económica durante a anualidade que corresponda do Concello de Muros para a mesma actividade.  As entidades poderán solicitar só un proxecto de actividade decantándose pola convocatoria de programas dirixidos a actividades culturais ou a actividades deportivas. Artigo 11.–Incumprimentos e sancións. A falta de presentación da documentación no prazo establecido na base 9.1 suporá a perda da subvención e demais responsabilidades previstas na Lei xeral de subvencións. Se a cantidade xustificada fora inferior a concedida, máis o 10% de autofinanciamento, a contía a ingresar quedará minorada na mesma porcentaxe que a xustificación presentada. Se a xustificación non acada o 50%, anularase a subvención, por entender que non acadou a súa finalidade. Disposición adicional Con carácter xeral admitiranse fotocopias sempre que veñan compulsadas:  Diante de notario/a.  Polo secretario do Concello ou funcionario/a habilitado/a ao efecto.  Polo rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro. Disposición final Estas bases entrarán en vigor ao día seguinte da súa publicación no Boletín Oficial da Provincia, mantendo a súa Vixencia ata a súa modificación ou derogación expresa. En Muros, a 15 de xullo de 2019. A alcaldesa María Inés Monteagudo Romero